
Rudolf Steiner építészetének belső összefüggéseiről

Kulcsszavak: Organikus építészet, antropozófiai művészet, Goetheanum
2022. őszén mutattam be Rudolf Steiner építészetéről végzett katatásaim
eredményét a kari TDK-n, ahol egy átfogó és teljes képet igyekeztem adni
témáról. Azóta végzett kutatásaimban már egy részletesebb és komplexebb
bemutatását kísérlem meg Rudolf Steiner építészetének. A munkásság olyan
belső összefüggéseit vizsgálom, ami nem csak árnyalja eddigi képet, hanem
fontos építészetelméleti kérdéseket vet fel a térről, szimmetriáról és formákról.
A látszólagos elméleti megközelítés mögött az a vágy húzódik, hogy a témát
általános építészeti kérdésekig vezessem le, és az építészeti gyakorlat számára
is gyümölcsöző gondolatok születhessenek Steiner építészetének vizsgálata
közben. Rudolf Steiner épületeinek hatása a modern, kortárs és organikus
irányzatokra el semmiképp sem hanyagolható (Corbusier, Frank Gehry,
Makovecz). Azonban ezek mellett rendkívül fontos magyarázatokat fűzött
előadásaiban az építészetének megértéséhez. Ez rendkívüli jelentőségű a
kutatás számára, és az egész témának tágabb értelmezési lehetőséget ad.
Ezekben az előadásokban beszél a tér minőségéről, a formák kifejező erejéről,
metamorfózisáról, és építészettörténeti perspektívába helyezi munkásságának
célját. Ezekről a belső összefüggésekről szól a dolgozatom.



